stanford-oval/wikipedia huggingface dataset:
אל ג'ולסון
חיים אישיים

בשנת 1906, בעודו חי בסן פרנסיסקו, פגש ג'ולסון את הרקדנית הנרייטה קלר, והזוג נישא בספטמבר 1907. בשנת 1918 הגישה הנרייטה בקשה לגירושין, בשל, על פי טענתה, ריבוי הנשים בחייו וסירובו לחזור הביתה אחרי הופעותיו. בשנת 1920 החל ג'ולסון בקשר עם השחקנית אלמה אוסבורן, והשניים נישאו באוגוסט 1922.
בקיץ 1928 פגש את הרקדנית רובי קילר במועדון לילה בטקסס, ו"נדלק" עליה. באחת מהופעותיה, שבה נכח ג'ולסון בקהל, הוא קם ממושבו וביצע איתה דואט. מפיק המופע ביקש מג'ולסון להצטרף למופע עם הדואט; ג'ולסון הסכים להצעה, ובזמן סיבוב ההופעות של המופע החלו השניים לצאת יחד, ולבסוף התחתנו בספטמבר 1928.
בשנת 1935 הם אימצו בן, וקראו לו אל ג'ולסון ג'וניור. בשנת 1939 עזבה קילר את ג'ולסון, אף על פי שחיי הנישואין של ג'ולסון איתה היו יותר טובים מבעבר.
בשנת 1944, כשנתן הופעה בבית חולים צבאי בעיר הוט ספרינגס שבארקנסו, פגש ג'ולסון את טכנאית הרנטגן הצעירה ארלה גלברייט ושכר אותה בתור שחקנית כששימש כמפיק חברת קולומביה רקורדס. ארלה ביקרה את ג'ולסון לאחר שאושפז בחורף 1945 בשל מאבקו הקודם במחלת המלריה; השניים החלו בקשר, והתחתנו במרץ 1945. במהלך שנות נישואיהם הם אימצו שני ילדים - אסא ג'וניור (נולד ב-1948) ואליסיה (נולדה ב-1949), ונותרו נשואים עד למותו של ג'ולסון בשנת 1950.
יחסיו עם אחיו השתנו מדי פעם. אף על פי שהיו קרובים כשגדלו יחד, הפגין הארי בוז כלפי הצלחתו של אל. הפופולריות של אל נסקה בעוד שזו של הארי ירדה עוד כשהיו אצל ג'ק פלמר. לאחר שנפרד מאל וג'ק, דעכה פלאים הקריירה של הארי בתעשיית הבידור. באחד מהמקרים הציע הארי לאל להיות הסוכן שלו – הצעה שאל דחה על הסף בשל חששו מלחץ מצד מפיקיו בשל שכירת אחיו כסוכנו. זמן קצר לאחר מותה של אשתו של הארי, ליליאן, בשנת 1948, התקרבו הארי ואל שוב.
ג'ולסון היה שמרן כלכלי ופוליטי, ותמך בקלווין קולידג' למשרת נשיא ארצות הברית ב-1924 (עם השיר הקצר "Keep Cool With Coolidge") – שלא כמו יהודים אחרים בענף, שתמכו במועמד הדמוקרטי המפסיד ג'ון ויליאמס דייוויס.
קריירה

ג'ולסון הפך לזמר פופולרי בעיר ניו יורק עוד בגיל צעיר, בשנת 1898, כאשר בידרו הוא ואחיו חיילים במלחמת ארצות הברית–ספרד. הוא פיתח בהדרגה את יסודות המפתח של הופעתו: "Blackface" (איפור שצבע את פניו בשחור), עושר מחוות, סגנון שירה אופראי, שריקות ופניות ישירות אל קהלו.
ב-1911 ניצל ג'ולסון את הופעת האורח שלו במחזמר ברודוויי בשם "לה בל פארה" (La Belle Paree) להעפלה לתפקיד כוכב. הוא החל להקליט שירים, ועד מהרה זכה לפרסום בינלאומי, בשל הנוכחות הבימתית יוצאת הדופן שלו ובשל יחסיו האישיים עם קהלו. לא הייתה דומה לקריירה שלו בברודוויי, אשר השתרעה על פני שלושה עשורים (1911–1940), מבחינת אורכה והפופולריות שלה. הצופים הריעו לו, התחננו ולעיתים קרובות לא התירו למופע להתקדם, כמו למשל בהופעה בבוסטון שבה הקהל המתון והמיושב בדעתו, בדרך כלל, עצר את המופע למשך ארבעים וחמש דקות. נאמר שהייתה לג'ולסון אישיות "מחשמלת", וכן יכולת לגרום לכל אחד מן הקהל להאמין שהוא שר רק עבורו. הוא נודע ביותר כיום בשל הופעתו באחד מסרטי הקולנוע המדברים הראשונים, "זמר הג'אז" (1927) – סרט הקולנוע המדבר הראשון באורך מלא, שבו ביצע ג'ולסון את השיר "אמא" (Mammy) בעודו מאופר כאפרו-אמריקני, אשר זכה להצלחה רבה. שירתו של ג'ולסון מעולם לא הייתה ג'אז, וסגנונו הייחודי נותר לעד נטוע בבימות ברודוויי של ראשית המאה העשרים.
ג'ולסון חתם עם חברת הפקות הסרטים "וורנר" על סדרת סרטים מדברים. הוא שיחק בסרט "שוטה מזמר", סיפור סוחט דמעות של בדרן שמתעקש לשיר ולהופיע על אף שבנו שוכב על ערש דווי. תקליטו "סאני בוי" היה לאלבום האמריקאי הראשון שמכר שלושה מיליון עותקים.
לאחר עוזבו את בימות ברודוויי, כיכב ג'ולסון ברדיו. "מופע אל ג'ולסון" שודר בין השנים 1933–1939, 1942–1943 ו-1947–1949. מופעים אלו דורגו דרך קבע בין עשרת הגדולים.
בשנים אלה היה לג'ולסון מופע משלו, שבו אירח את Kraft Music Hall מ-1947 עד 1949, עם אוסקר לבאנט כבן בריתו הציני המנגן בפסנתר.
על אף שזמרים כמו פרנק סינטרה, בינג קרוסבי, ופרי קומו היו אז בימי פריחתם, ג'ולסון נבחר כ"זמר הגבר הפופולרי ביותר" ב-1948, במשאל של המגזין וראייטי. בשנה שלאחר מכן כונה ג'ולסון "אישיות השנה" על ידי מועדונים שונים באמריקה, כאשר הופיע במופע הרדיו של בינג קרוסבי. ג'ולסון זקף את קבלת הפרס לזכות עובדת היותו הזמר היחידי שלא ביצע גרסה לשיר Mule Train, שהיה הלהיט הנסקר ביותר באותה שנה (ארבע גרסאות שונות, אחת על ידי קרוסבי, היו בין עשרת הראשונים במצעד). ג'ולסון אפילו התבדח בעודו מנסה לשיר את שיר הלהיט "I got the clippetys all right, but I can't clop like I used to".
ג'ולסון היה האמן המוזיקלי הראשון שמכר מעל לעשרה מיליוני תקליטים. ג'ואל ויטבורן, מנהל הארכיון של המגזין בילבורד, נאלץ להשתמש במתווי מכירות על מנת להעריך את מידת מכירתם של להיטיו בין 1890 ל-1954 כיוון שלא היה קיים מצעד פזמונים רשמי במהלך שנים אלה. לפי השערתו של ויטבורן, לג'ולסון היו עשרים ושלושה שווי ערך של מקום ראשון במצעד הפזמונים – רביעי בכל הזמנים, כשמעליו רק בינג קרוסבי, פול וייטמן וגאי לומברדו. ויטבורן חישב שג'ולסון שהה במשך לפחות 114 שבועות בראש מצעד כזה או אחר.
כיום טוענים רבים כי מורשתו של ג'ולסון נזנחה עקב שימושו באיפור השחור, שנחשב  גזעני ולא תקין פוליטית; ג'ולסון היה גזען, והאיפור היה גימיק תיאטרלי אשר שימש בידי מבצעים רבים, שחורים כלבנים. כמה מבקרים סברו שהאיפור כמסכה על פניו, נתן להופעותיו ספונטניות, שאותה לא היה משיג אחרת. על כל פנים לאיפור היו שורשים במופע המינסטרל (יוצא חלציו של הוודוויל), שעמו החל ג'ולסון את הופעותיו.
סיפורו של אל ג'ולסון

לאחר הצלחתם של האחים וורנר בסרטם "ינקי דודל דנדי" על אודות ג'ורג' מ. קוהאן, האמין בעל הטור ההוליוודי סידני סקולסקי כי ניתן יהיה לעשות סרט דומה על אל ג'ולסון, והוא ידע בדיוק מי ינגוס בפתיון – הארי קוהן, נשיא חברת הסרטים קולומביה, שלמרות היותו בעיני רבים בהוליווד קולני, גס וווּלגרי, הייתה לו נקודה רכה: הוא אהב את המוזיקה של אל ג'ולסון.
סקולסקי העלה את הרעיון של סרט ביוגרפי על אל ג'ולסון, וקוהן הסכים לכך. הסרט בוים על ידי אלפרד גרין (הנודע כיום ביותר כאחת הדמויות הבולטות בעידן ה-pre-Code בקולנוע, ביצירת המופת שלו "פני תינוק", Baby Face) כשג'ולסון מספק כמעט את כל קטעי השירה ודמותו מגולמת על ידי השחקן לארי פרקס. 
הסרט "סיפורו של ג'ולסון", אחד הסרטים המבדרים ביותר בסוגה הביוגרפית המוזיקלית, השייכת לעידן שכלל סרטים כמו "ינקי דודל דנדי" (Yankee Doodle Dandy), "עננים עוברים בסך", "שלוש מילים קטנות" ו"מילים ומוזיקה", יצא לאקרנים בשנת 1946 והפך לאחד הלהיטים הגדולים והרווחיים של השנה, ופרקס קיבל בזכותו מועמדות לפרס השחקן המצטיין בטקס האוסקר.
סיפורו של ג'ולסון, וסרט ההמשך שלו "ג'ולסון שר שוב", הוביל לדור חדש לחלוטין שנשבה בקול ובכריזמה של ג'ולסון.
מותו

ג'ולסון נהג לתרום כל חייו לבידורם של אנשי צבא אמריקניים, וכך, כנגד עצת רופאיו, החליט לבדר חיילים במלחמת קוריאה, מה שדירדר את מצב לבו והוביל למותו.
התנאים הקשים שהיו במלחמת קוריאה נתנו בו את אותותיהם, והוא היה קרוב להתמוטטות. בזמן ששיחק קלפים בסוויטה שלו בסן פרנסיסקו, התמוטט ג'ולסון ונפטר מהתקף לב חמור ב-23 באוקטובר 1950.

מילותיו האחרונות היו: "חברים, אני הולך". במותו היה בן 64.
המשטרה העריכה שלמרות הגשם הכבד היו בהלווייתו קרוב ל-20,000 איש – הייתה זו אחת מההלוויות הגדולות ביותר בהיסטוריה של תעשיית הבידור.
ג'ולסון בתרבות הפופולרית

אל ג'ולסון הוא אחד השחקנים האהובים על מר ברנס ממשפחת סימפסון שעדיין מאמין כי ג'ולסון חי.
ג'ולסון נבחר כ"בדרן הגדול בתבל" בסקר שכמה מגדולי הכוכבים התייחסו אליו (פרנק סינטרה, בינג קרוסבי, ג'ודי גארלנד, אלביס פרסלי, מיק ג'אגר, רוד סטיוארט, ג'קי וילסון).
צ'ארלי צ'פלין כתב באוטוביוגרפיה שלו שג'ולסון היה אחד מהבדרנים הממגנטים ביותר שבהם צפה.
סרטיו

(Mammy's Boy) (1923) (לא גמור).
(1926) (A Plantation Act).
(1927) (The Jazz Singer).
(1928) (The Singing Fool).
(1929) (Hollywood Snapshots No.11) (סרטון).
(1929) (Sonny Boy) (הופעת אורח).
(1929) (Say it with Songs).
(1929) (New York Nights) (הופעת אורח).
(1930) (Mammy).
(1930) (Showgirl in Hollywood) (הופעת אורח).
(1930) (Big Boy).
(1933) (Hallelujah I'm a Bum).
(1934) (Wonder Bar).
(1935) (Go into Your Dance).
(1935) (Paramount Headliner: Broadway Highlights No.1) (הופעת אורח).
(1936) (The Singing Kid).
(1938) (Hollywood Handicap)(הופעת אורח).
(1939) (Rose of Washington Square).
(1939) (Hollywood Cavalcade).
(1939) (Swanee River).
(1945) (Rhapsody in Blue).
(1946) (The Jolson Story) (כפיל וקול מזמר עבור לארי פארקס).
(1947) (Screen Snapshots: Of the Aire) (סרט קצר).
(1949) (Jolson Sings Again) (קול שירה עבור לארי פארקס).
(1949) (Oh, You Beautiful Doll) (קול בלבד).
(1950) (Screen Snapshots: Hollywood Famous Feet) (סרטון) (המספר).
הופעותיו על הבמה

(1911) (La Belle Paree).
(1911) (Vera Violetta).
(1912) (The Whirl of Society).
(1913) (The Honeymoon Express).
(1914) (Dancing Around).
(1916) (.Robinson Crusoe Jr).
(1918) (Sinbad).
(1921) (Bombo).
(1925) (Big Boy).
(1925) (Artist and Models of 1925) (נוסף בליהוק של 1926).
(1926) (Big Boy).
(1931) (The Wonder Bar).
(1940) (Hold on to your Hats).
הקלטותיו המובחרות

(1911) That Haunting Melodie (להיטו הראשון של ג'ולסון).
(1912) Ragging the Baby to Sleep.
(1912) The Spaniard that Blighted My Life.
(1913) That Little German Band.
(1913) You Made Me Love You.
(1913) Back to the Carolina You Love.
(1916) Yaaka Hula Hickey Dula.
(1916) I sent my Wife to the Thousand Isles.
(1918) I'm All Bound Round with the Mason Dixon.
(1918) Rock-A-Bye Your Baby With A Dixie Melody.
(1919) Tell that to the Marines.
(1919) I'll say she does.
(1919) I've Got My Captain Working For Me Now.
(1920) Swanee.
(1920) Avalon.
(1921) .(D-H-I-O (O-My! O
(1921) April Showers.
(1922) Angel Child.
(1922) Coo Coo.
(1922) Oogie Oogie Wa Wa.
(1922) That Wonderful Kid from Madrid.
(1922) Toot, Toot, Tootsie.
(1923) Juanita.
(1924) California Here I Come.
(1924) I Wonde What's Become of Sally.
(1925) All Alone.
(1926) I'm Sitting on The Top of the World
(1926) When the Red Red Robin Comes Bob Bob Bobbin' Along.
(1928) Back in Your Own Backyard.
(1928) My Mammy.
(1928) There's a Rainbow 'Round My Shoulder.
(1928) Sonny Boy.
(1929) Little Pal.
(1929) Liza (All the Clouds'll Roll Away.
(1930) Let Me Sing and I'm Happy.
(1932) The Cantor (A chazend's Ofn Shabbos.
(1946) Ma Blushin Rosie.
(1946) Anniversary Song.
(1947) Alexander's Regtime Band.
(1947) Carolina in the Morning.
(1947) About A Quarter to Nine
(1947) Waiting for the Robert E. Lee.
(1947) Golden Gate.
(1947) When You Were Sweet Sixteen.
(1947) If I Only Had a Match.
(1949) After You've Gone.
(1949) Is It True What They Say About Dixie ?
(1950) Are You Lonesome Tonight ?
לקריאה נוספת

Dunning, John. On the Air: The Encyclopedia of Old-Time Radio. Oxford university Press, 1998.
הערות שוליים

↑  ערך באתר International Jewish Cemetery Project;‏ ערך ב-Jewish Gen;‏ ערך בוויקיפדיה האנגלית.
| --- | --- |
בקרת זהויות :  NLI: 987007294331305171  PLWABN: 9810611904605606  BIBSYS: 90342603  BNE: XX1477720  BnF: cb124040750 (data)  CiNii: DA11761803  GND: 118864270  ISNI: 0000 0000 8403 0653  LCCN: n50048868  LNB: 000068279  MusicBrainz: 5611a8e8-1521-4919-a531-2689bbb57ce4  NARA: 10581466  NDL: 001155379  NKC: ola2002159376  NLA: 35807726  NLG: 212375  NLK: KAC2020N8887  NSK: 000153060  NTA: 070924546  RERO: 02-A013794742  SELIBR: 286060  SNAC: w6hm66sr  SUDOC: 083002448  Trove: 1096532  VIAF: 97935898   WorldCat (עם VIAF): 97935898 
אל ג'ולסון
אייפוד טאץ'

| --- | --- |


אייפוד טאץ', דור שישי
 מידע כללי
 סוג:  נגן מוזיקה ומחשב כף יד
 מפתח:  אפל
 יצרן:  פוקסקון, אפל 
 תאריך הפצה:  הדור הראשון: 5 בספטמבר 2007  הדור השני: 9 בספטמבר 2008  הדור השלישי: 9 בספטמבר 2009  הדור הרביעי: 1 בספטמבר 2010  הדור החמישי: 12 בספטמבר 2012  הדור השישי: 15 ביולי 2015  הדור השביעי: 28 במאי 2019
 מידע טכני
 מערכת הפעלה:  הדור הראשון: iOS 3.1.3 הדור השני: iOS 4.2.1 הדור השלישי : 5.1.1 iOS  הדור הרביעי: 6.1.6 iOS הדור החמישי: iOS 9.3.3  הדור השישי:  12 iOS  הדור השביעי:  12 iOS
 מעבד:  Apple A10 Fusion
 נפח אחסון:  32GB, 64GB, 128GB, 256GB
 מסך:  4 אינץ', מסך Retina ברזולוציית 1136X640 פיקסלים
 סוללה:  סוללת יוני ליתיום 
 קישוריות:  Wi-Fi ‏(802.11a/b/g/n/ac) בלוטות'
 מידות
 רוחב:  58.9 מ"מ 
 גובה:  123.4 מ"מ 
 עובי:  6.1 מ"מ 
 www.apple.com/ipodtouch
 
iPod Touch (אייפוד טאץ') הוא נגן מוזיקה ומחשב כף יד בעל מסך מגע מסדרת אייפוד של חברת אפל, המשמש כפלטפורמת Wi-Fi ניידת. המכשיר הושק לראשונה בספטמבר 2007, והגרסה האחרונה הושקה במאי 2019. במאי 2022 אפל הכריזה שלא תמשיך את פיתוח ומכירת המוצר, הכרזה שהיוותה סיום גם לכלל סדרת מוצרי אייפוד.
שמו של המכשיר ניתן לו בגלל מסך המגע, שהוא ממשק המשתמש העיקרי של המכשיר. המסך מאפשר ריבוי נקודות המגע המורגשות על ידי הזרם החשמלי שעובר באצבע. ה-iPod טאץ' מקביל ל-אייפון, מלבד העובדה שאינו מבצע תקשורת סלולרית. כמעט כל יישום הקיים לאייפון תואם לו, בזכות השימוש באותה מערכת הפעלה - iOS. למכשיר חיישנים שמזהים אם המכשיר במצב אופקי או אנכי, ומאפשרים למכשיר לבצע סיבוב מסך בהתאם. הדור האחרון של ה-iPod Touch מכיל מסך ברזולוציה של 640x1136 פיקסלים, מצלמת וידאו HD ותמונות, גירוסקופ ומעבד Apple A8, בדומה ל-אייפון 6. הגרסה החדשה ביותר של האייפוד כיום היא האייפוד טאץ' בדורו השביעי, הדומה לאייפון 5 במראהו. כל מכשירי הסדרה כוללים את מערכת ההפעלה iOS שנמצאת גם אצל האייפון והאייפד, כל המכשירים גם כוללים אינטרנט אלחוטי חינמי Wifi המאפשר גלישת באינטרנט
דרך נתב אינטרנט או מודם ביתי כלשהו הכולל חבילת גלישה ותמיכה בתשדורת Wi-Fi .
ממשק משתמש

ממשק המשתמש של המכשיר מבוסס על מסך עם כפתורים בטכנולוגיית כפתור מרובה (Multi-כפתור), ומרבית הפעילויות והשליטה מבוצעות בעזרת הכפתורים. נוסף על המסך קיימים כפתור כיבוי, וכפתור Home אשר מעביר את האייפוד אל המסך הראשי. לאייפוד חיישן הטיה (ג'יירו) אשר מזהה הטיה של המכשיר בשני צירים, ומשנה את כיוון המסך בהתאם לזווית בה האייפוד נמצא.
לממשק התצוגה הראשית של האייפוד קוראים ספרינגבורד (Springboard) המאפשרת גלישה בין כל האפליקציות המותקנות על המכשיר. לכל אפליקציה יש צלמית ולחיצה עליה תגרום להפעלת אפליקציה.
מסך המגע מאפשר שליטה מלאה על המכשיר באמצעות מגע בלבד, כאשר ניתן לבצע מגוון פעולות בהתאם לצורת הלחיצה על המכשיר, וכמות האצבעות הלוחצות.
| מספר האצבעות | שיטת המגע | תוצאת הפעולה |
| --- | --- | --- |
| אצבע אחת | לחיצה | בחירה והפעלת האובייקט שנלחץ (למשל - הפעלת תוכנה או בחירת מקש) |
| אצבע אחת | הזזה | גלישה בין מספר רשומות (בהתאם לכיוון התזוזה) |
| שתי אצבעות | צביטה (קירוב האצבעות זו אל זו) | הקטנת זום |
| שתי אצבעות | פרישה (הרחקת האצבעות זו מזו) | הגדלת הזום |
| שלוש אצבעות כשמופעל Voice Over (מצב נגישות לעיוורים) | לחיצה | גלילה מטה |
| סיבוב המכשיר כשהמשטח המרכזי שלו ניצב למשטח הרצפה | סיבוב התמונה |  |
המקלדת של האייפוד תומכת במספר מגעים בו זמנית (Multi-Touch) ויישומים למכשיר יכולים להשתמש בעד חמש אצבעות בו זמנית על המסך על מנת לתפעל את היישומים. הקלדת מלל מתבצעת על ידי לחיצה על האותיות המופיעות על גבי המסך כמקלדת וירטואלית.
דורות iPod Touch

| דור | תמונה | מקום | שינויים שהוצגו | חיבור | תאריך ההפצה המקורי | דרישות מינימליות | זמן סוללה (שעות) |
| --- | --- | --- | --- | --- | --- | --- | --- |
| ראשון |  | 8, 16, 32 GB | מעבד בעל 412 Mhz בעל 128 MB זיכרון RAM. סוללה שהספיקה לכ-5 שעות וידאו וכ-22 שעות אודיו. הגיע בגדלים של 8, 16, 32 GB. מידות: אורך-110 מילימטרים, רוחב-61.8 מילימטרים, עובי-8.5 מילימטרים, משקל-115 גרם. רזולוציה: 480:320 קישוריות: WIFI. עם דפדפן מובנה, תמיכה ב-YouTube, מסך נגיעה וגישה אלחוטית לחנות של אייטונס. | USB (FireWire לטעינה בלבד) | 5 בספטמבר 2007 | מק: 10.4 חלונות: XP | שמע: 22 וידאו: 5 |
| שני |  | 8, 16, 32 GB | המעבד שופר ל-620 Mhz הסוללה שופרה ל-6 שעות וידאו ו-36 שעות אודיו. נוספה גם קישורית בלוטות', נוספו רמקולים מובנים וגם מקשי הגברה והנמכה לשליטה בווליום. מגיע בגדלים של 8, 16, 32 ו-64, עקב פניות של הציבור ובדיקה מקיפה רוב הציבור העדיף את הנפחים של ה-8 ג'יגה ושל ה-32 ג'יגה לכן אפל ראו בכך להסיר את הדגם בנפח של ה-16 ג'יגה. ישנה גם תוכנת ה-Nike+ וחנות התוכנות באופן מובנה. נוסף שבב Bluetooth שלא פותח עד גרסת הקושחה לאייפון בגרסת 3.0. | USB  | 9 בספטמבר 2008 | מק: 10.4 חלונות: XP | שמע: 36 וידאו: 6 |
| שלישי |  | 8,32,64  GB | המעבד שופר ל-833 Mhz זיכרון ה RAM הוגדל ל 256 MB מגיע בגדלים 8, 32, 64 GB, בגדלים 32,64 GB ישנו שיפור של עד 50% במעבד. מגיע עם גרסה 3.1.2 מובנה. | USB  | 9 בספטמבר 2009 | מק: 10.4 חלונות: XP | שמע: 36 וידאו: 6 |
| רביעי |  | 8,32,64  GB | המעבד שופר לApple A4-1 Ghz של אפל, הסוללה שופרה ל-7 שעות וידאו ו-40 שעות מוזיקה. מגיע בגדלים 8, 32, 64 GB. מידות: אורך-110 מילימטרים, רוחב-58.9 מילימטרים, עובי-7.2 מילימטרים, משקל-101 גרם. עוצמת ואיכות הרמקול שופרו בהרבה בכך שהרמקול הועבר לתחתית המכשיר. רזולוציה: 960×640, מיקרופון מובנה, מצלמה אחורית 0.7 מגה-פיקסל ומצלמה קדמית VGA, מצלמה אחורית הכוללת יכולת להסריט באיכות HD, מצלמה קדמית המאפשרת שיחות וידאו על גבי רשת WIFI באמצעות אפליקצית ה-FaceTime. ב-12 באוקטובר 2011 יצא גם בצבע לבן. | USB  | 1 בספטמבר 2010 | מק: 10.4 חלונות: XP | שמע: 40 וידאו: 7 |
| חמישי |  | 32,64,16  GB | מצלמת 5 מגה פיקסל עם נורת פלאש, מעבד A5, מסך 4". מגיע בשישה צבעים - לבן, שחור, כחול, צהוב, ורוד ואדום, תומך בסירי, סוללה משופרת. מגיע בנפח זיכרון של: 32GB,64GB,16GB. בנוסף, הגודל של המסך ושל המכשיר שונה, אפל הוסיפה את אותו המכשיר בדגם 16GB אבל ללא מצלמה ועם כמה שינויים טכניים בפנים האייפוד טאץ'. | USB  | 12 בספטמבר 2012 | מק: 10.6.8 חלונות: XP | שמע: 40 וידאו: 8 |
| שישי |  | 32,128,64,16  GB | מצלמת 8 מגה פיקסל עם נורת פלאש, מעבד A8. מגיע בשישה צבעים - אפור חלל, זהב, כסף, כחול, ורוד ואדום. מגיע בנפח זיכרון של: 32GB,128GB,64GB,16GB. הוצג נפח אחסון חדש בגודל 128GB. |  |  |  |  |
| שביעי |  |  |  |  |  | 28 במאי 2019 |  |
תוכנה

מערכת ההפעלה של ה-iPod Touch (כמו גם האייפון) נקראת "iPhone OS" (או "iOS" בגרסה הרביעית של המכשיר). אפל אישרה שמערכת הפעלה זו היא גרסה מיוחדת של מערכת ההפעלה Mac os X אשר מיועדת לריצה על ה-iPod. ההבדל בין השתיים הוא בממשק המשתמש: האייפוד משתמש בשכבה הנקראת Cocoa Touch, בניגוד למערכת המקורית המשתמשת ב-Cocoa. פרט לכך, מערכת ה-iPod, בדומה למק, מבוססת על אותם יישומים, פרויקטים וקובצי מקור.
תוכנת ה-iPhone OS כוללת בתוכה רכיב תוכנה שנקרא "Core Animation" הנמצא גם ב-Mac OS X 10.5, רכיב התוכנה האחראי על הרצת האנימציות של ממשק המשתמש באופן מהיר. מערכת ההפעלה משתמשת בפחות מחצי גיגה של זיכרון.
גרסה 3.0 מכילה למעלה מ-1,000 תוספות חדשות, כגון: הקלטת תזכורות, תמיכה בשליחת הודעות מולטימדיה (MMS), ממשק עברי רשמי, העתקה, סימון, הדבקה וגזירה של טקסט.
גרסה 3.1.3 היא הגרסה האחרונה התומכת באייפוד 1G.
גרסה 4.0 מכילה תוספות חדשות, כגון: ריבוי משימות, תיקיות, מגוון מסכי רקע, ועוד. ישנן תוספות שאינן פעילות במכשירי הדור השני, בהתאם להחלטה של אפל.
גרסה 4.2.1 היא הגרסה האחרונה התומכת באייפוד 2G והגרסה הראשונה שאפל שחררה גם לאייפד ביחד עם שאר המכשירים.
בגרסה 4.3.3 הכילה תיקוני באגים רבים וגם מאפיינים חדשים, כולל פונט חדש לרשימות. גרסה 4.3.3 כללה תיקון לבאג שגרם לתוכנה להמשיך את שירותי המיקום גם כששירותים אלו מכובים.
גרסאות 4.3.4 ו-4.3.5 תיקנו חורי אבטחה בדפדפן ה-safari
גרסה 5.0 פיצלה את יישומי אייפוד למוזיקה ווידאו, הוסיפה שירותי ענן מתקדמים והסירה את הדרישה לחבר למחשב בכל סינכרון או הפעלה ראשונית של המכשיר. יישום תזכורות נוסף ואפשרות לנהל הודעות טקסט בין כל המכשירים המריצים את מערכת ההפעלה iOS. גרסה זו מביאה בסך הכל 200 שיפורים למערכת ההפעלה.
גרסה 5.1 הכילה תיקוני באגים.
גרסה 5.1.1 היא הגרסה האחרונה אשר תומכת באייפוד 3G.
גרסה 6.0 מגיעה עם למעלה מ-200 חידושים לעומת הגרסה הקודמת, מביאה את אפליקציית המפות החדשה ומסירה את אפליקציית יוטיוב בעקבות הפסקת הסכם השותפות בין אפל לגוגל.
גרסה 7.0 היא שונה ביותר ושנויה במחלוקת, הכוללת עיצוב שונה בתכלית עם שלל תכונות חדשות. גרסה זו תומכת באייפוד טאץ' 5 בלבד.
תוכנה > יישומים

המכשיר כולל מספר יישומי מערכת: לוח שנה, תמונות, צפייה במניות, שירות מפות, נתוני מזג אוויר, שעון, מחשבון, פתקים, הגדרות, Appstore, iTunes, דוא"ל ודפדפן ספארי.
ניתן לרכוש ולהתקין יישומים ומשחקים נוספים במכשיר דרך App Store. תוכני מוזיקה ניתן לרכוש דרך iTunes.
כל מתכנת המתמצא במערכת יכול לפתח יישום המתאים לאייפוד, להעבירו לבחינה לאנשי אפל, ואם עבר את אישורם היישום עולה לאתר וכל משתמש יכול להוריד אותו על פי התנאים שסוכמו. חלק מהיישומים ניתן להוריד בחינם וחלק מהיישומים עולים כסף (בסכומים שונים ליישום). עבור כל הורדה מקבל המתכנת סכום כסף כפי שסוכם עם אנשי אפל. אפשרות זו הביאה לכך, שנכון לינואר 2011, עומדים מאות אלפי יישומים לרשות בעל האייפוד. בין היישומים הפופולריים ניתן למנות סינכרון עם חשבונות דואר רשת ועם תוכנת ה-Outlook, השתלטות מרחוק על המחשב האישי של בעל האייפוד ויכולות (מוגבלות) של משיכת קבצים. בחלק מהיישומים ניתנת גרסה פשוטה בחינם (לעיתים משולבות בה פרסומות) ורק עבור הגרסה המורחבת ונטולת הפרסומת יש לשלם.
חלק מהבנקים פיתחו יישום שמאפשר ללקוחותיהם גישה לחשבון שלהם וביצוע פעולות בחשבון (כולל מסחר בניירות ערך בבורסה) באמצעות האייפוד.
קיימים יישומים חינמיים כמו סטנזה ו-iBooks המאפשרים קריאת ספרים אלקטרוניים על המכשיר ובכך הופכים אותו גם לקורא ספרים אלקטרוני.
הכתיבה של יישומים למכשיר נעשית באמצעות שפת התכנות Objective c ובסביבת הפיתוח Xcode, שבמערכות ההפעלה של מחשבי אפל. באופן הזה מחייבת אפל את המתכנתים לקנות את מחשביה ואת מערכת ההפעלה שלה. אפל חוסמת כל דרך ליצור יישומים למכשיר באמצעות סביבות פיתוח שמתרגמות את הקוד לשפת התכנות Objective c. מהלך זה חוסם ניסיונות של חברות לפתח כלי פיתוח חלופיים לאייפון כדוגמת Monotouch של חברת נובל, שנועד לאפשר למתכנתי דוט נט ליצור יישומים למכשיר, או Flash CS5 אייפון שנועד לפתח יישומים לאייפוד באמצעות פיתוח אדובי פלאש.
תוכנה > סינכרון והעברת נתונים

מכשירי אייפוד מיועדים על ידי אפל להסתנכרן ולהעביר נתונים דרך תוכנת iTunes בלבד. באמצעותה ניתן להעביר לאייפוד יישומים, מוזיקה, סרטונים, רינגטונים ותמונות. הצורך לעבוד מול iTunes בלבד הובילה את חלק מהניסיונות לפריצת iOS. החל מגרסה 5.0 ניתן לסנכרן באמצעות Wi-Fi.
תוכנה > פריצת המכשיר

מכשירי אייפוד תוכננו על ידי אפל כך שיריצו רק תוכנות שאושרו בחתימה מוצפנת על ידי אפל. גורמים שונים יצרו תוכנות המאפשרות לערוך שינוי קל בקושחה (firmware) של המכשיר, כך שיעקוף את בדיקת החתימה. פריצת המכשיר מאפשרת, בגרסאות שונות, שליטה מלאה על מראה המכשיר באמצעות ערכות נושא, והתקנה של תוספים וכלים שימושיים למערכת ההפעלה, תוספים אגב שחלקם אומצו על ידי אפל במהלך השנים, בנוסף בעזרת הפריצה ניתן להתקין כלים המאפשרים התקנה של תוכנות הזמינות בחנות ה-App Store של אפל בלי לשלם עליהן (דבר שהפך את הפריצה לפופולרית מאוד).
אפל טוענת כי פריצת המכשיר אינה חוקית ותביא לביטול האחריות עליו; אולם ספריית הקונגרס בארצות־הברית קבעה ביולי 2010 כי הליך הפריצה אינו מפרות זכויות היוצרים המכוסות ב"חוק המילניום הדיגיטלי" (DMCA). כלל זה אינו חל על הורדת תוכנות בלי תשלום. בין מפתחי פורצי התוכנה לאפל מתנהל מאבק מתמשך בו עדכוני תוכנה או קושחה של אפל מחוללים במערכת ההפעלה של המכשיר שינוי המבטל את הפריצה ומסיר תוכנות שהורדו בחסותו, כשמפתחי תוכנות הפריצה עמלים על דרכים לעקוף שינויים אלו.
הערות שוליים

↑  אליקו יצחקי, מלחמת הפלאש מחריפה: אפל חוסמת את אדובי, באתר ynet, 11 באפריל 2010
| --- | --- |
בקרת זהויות :  NLI: 987007545203205171  GND: 7692232-7  LCCN: sh2009006296
איפה את (שיר של אליעד נחום)

איפה את הוא סינגל, שהוקלט על ידי הזמר הישראלי אליעד נחום. השיר יצא לאור ב-6 בינואר 2020, כסינגל שלא מתוך אלבום, על ידי חברת התקליטים אן אם סי יונייטד.
עם יציאתו נכנס השיר היישר אל המקום הראשון במצעד העברי של מדיה פורסט.
רקע וכתיבה

השיר נכתב והולחן על ידי מורן דוד ואבישי רם והופק על ידי סהר טוויטו. השיר הוא בסגנון הפופ.
בסמוך לצאת הסינגל, יצר אליעד לשיר אתגר בפלטפורמת שיתוף הווידאו טיקטוק בה אתגר את מאזיניו לרקוד לצלילי השיר, את האתגר ביצעו עשרות אלפי משתמשים.
בסמוך לצאתו כסינגל, עלה השיר לרשת הזרמת המדיה ספוטיפיי.
וידאו קליפ

הווידאו קליפ הנלווה שצולם לשיר, בוים על ידי לירן סגל והועלה לערוץ היוטיוב של אליעד נחום ב-6 בינואר 2020, בסמוך לצאת הסינגל.
מיקומי שיא

|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |   ‏‏‏  מצעדים שבועיים (2020)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 4 |  |
|   ‏‏‏  מצעדים שנתיים (2020)> מדינה |   ‏‏‏  מצעדים שנתיים (2020)> מצעד |   ‏‏‏  מצעדים שנתיים (2020)> מיקום שיא |   ‏‏‏  מצעדים שנתיים (2020)>  |
| --- | --- | --- | --- |
|  ישראל | מדיה פורסט ישראל | 4 |  |
|  ישראל | אקו"ם | 8 |  |
|  ישראל | גלגלצ | 30 |  |
הערות שוליים

↑  המצעד השבועי של מדיה פורסט, באתר מדיה פורסט, ‏11 בינואר 2020
↑  עינת שחק, טינק טוק: מיזם חדש מבית Teenk ונוי אלוש, אליעד כבר בפנים, באתר אייס, 12 בינואר 2020
↑  איפה את, נבדק ב-2020-01-15
↑  אליעד - איפה את | Eliad - Where Are You, נבדק ב-2020-01-15
↑  ערב טוב עם גיא פינס, ‏חנן בן ארי: "אני לא ישן בלילה מזה שעברתי את נועה ומרגי", באתר ‏מאקו‏, 17 בדצמבר 2020
↑  רן בוקר, השיר המושמע ביותר בשנת תש"פ: "מסע" של אליעד, באתר ynet, 9 בספטמבר 2020
| אליעד נחום |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | סימן • אור • תמיד חלמתי • מסע • בין עולמות |  |
| ערכים קשורים | NMC • שמש |  |
| אליעד נחום - סינגלים |
| --- | --- | --- |
| סימן | "סימן" • "מקלט" • "חופשי" • "אחרון הימים" • "מתוק כשמרלי" |  |
| אור | "אור" • "רוחות" • "אם ניגע" • "מיאמי" • "נוסע" |  |
| תמיד חלמתי | "לנשום" • "תמיד חלמתי" • "זמן" • "סוף השבוע" • "שמיים" • "מקום אחר" |  |
| מסע | "מסע" • "איפה את" • "מורידים את הירח" • "יום הולדת" • "השקט שלך" • "בת 28" • "אל תגלי" • "Never Fall" • "אין מאושר ממני" |  |
| סינגלים אחרים | "רוץ קדימה ילד" • "Cure the Corona" |  |